

ประกาศสภาองค์การบริหารส่วนตำบลกุแหระ

**เรื่อง รายงานผลการประชุมสภาองค์การบริหารส่วนตำบลกุแหระ สมัยวิสามัญ สมัยที่ 1 ครั้งที่ 1**

**ประจำปี พ.ศ. 2๕61**

**\*\*\*\*\*\*\*\*\*\*\***

 ตามที่สภาองค์การบริหารส่วนตำบลกุแหระ ได้กำหนดให้มีการประชุมสภาสมัยวิสามัญ สมัยที่ 1 ครั้งที่ 1 ประจำปี ๒๕61 ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติมจนถึงปัจจุบัน เมื่อวันอังคารที่ 31 กรกฎาคม ๒๕61 ณ.ห้องประชุมสภาองค์การบริหารส่วนตำบลกุแหระ อำเภอทุ่งใหญ่ จังหวัดนครศรีธรรมราช นั้น

ฉะนั้น จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ

 จึงประกาศให้ทราบโดยทั่วกัน

 ประกาศ ณ วันที่ 22 สิงหาคม พ.ศ. ๒๕61

 (นายไพรสุริยันต์ ชำนาญกิจ)

 ประธานสภาองค์การบริหารส่วนตำบลกุแหระ

# ที่ นศ ๗๒๘๐๑.๑(สภา)/27  ที่ทำการองค์การบริหารส่วนตำบลกุแหระ

 หมู่ที่ ๗ ตำบลกุแหระ อำเภอทุ่งใหญ่

 จังหวัดนครศรีธรรมราช ๘๐๒๔๐

 22 สิงหาคม ๒๕61

เรื่อง รายงานผลการประชุมสภาสมัยวิสามัญ สมัยที่ 1 ครั้งที่ 1 ประจำปี พ.ศ. ๒๕61

เรียน กำนัน, ผู้ใหญ่บ้าน หมู่ที่ ๑-๒,๔-๘ ผู้ประกาศข่าวประจำหมู่บ้าน หมู่ที่ ๑-๘ ตำบลกุแหระ

สิ่งที่ส่งมาด้วย ๑. ประกาศสภาองค์การบริหารส่วนตำบลกุแหระ จำนวน ๑ แผ่น

 ๒. สำเนารายงานการประชุมสภาฯ จำนวน ๑ ชุด

ตามที่สภาองค์การบริหารส่วนตำบลกุแหระ ได้ทำการเปิดประชุมสภาสมัยวิสามัญ สมัยที่ 1

ครั้งที่ 1 ประจำปี พ.ศ.๒๕61 เพื่อให้สภาพิจารณาให้ความเห็นชอบแผนพัฒนาท้องถิ่นสี่ปี (พ.ศ.2561-2564) ฉบับเพิ่มเติมเปลี่ยนแปลง ครั้งที่ 3/2561 และเรื่องอื่นๆ ที่สภาองค์การบริหารส่วนตำบลจะต้องพิจารณา เมื่อวันอังคาร ที่ 31 กรกฎาคม ๒๕61 เวลา ๑0.๐๐ น. ณ ห้องประชุมสภาองค์การบริหารส่วนตำบลกุแหระ นั้น

บัดนี้ การประชุมดังกล่าวได้เสร็จสิ้นแล้ว สภาองค์การบริหารส่วนตำบลกุแหระ จึงได้แจ้งปิดประกาศรายงานผลการประชุมดังกล่าวให้ทราบ รายละเอียดปรากฏตามสิ่งที่ส่งมาด้วย

จึงเรียนมาเพื่อทราบ และขอให้ประชาสัมพันธ์ทางหอกระจายข่าวประจำหมู่บ้าน, ปิดประกาศ

ณ ที่ศาลาประชุมหมู่บ้านให้ประชาชนทราบโดยทั่วกัน

 ขอแสดงความนับถือ

 (นายไพรสุริยันต์ ชำนาญกิจ)

 ประธานสภาองค์การบริหารส่วนตำบลกุแหระ

สำนักงานปลัด

งานกิจการสภา

โทรศัพท์/โทรสาร ๐-๗๕๓๕-๔๘๕๐

<http://www.kurah.go.th>.

**สำเนา**

**รายงานการประชุมสภาองค์การบริหารส่วนตำบลกุแหระ**

**สมัยวิสามัญ สมัยที่ 1 ครั้งที่ 1/๒๕61**

**วันที่ 31 กรกฎาคม ๒๕61**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1.2.3.4.5.6.7.8.9.10.11.12.13.14.๑๕.16. | นายไพรสุริยันต์ ชำนาญกิจนายอัมรินทร์ ใจดีนายสุพรชัย แผ่นศิลานายอนันต์ ไกรนรานายเจริญ พรหมรักษ์นายภิชากร อริรัตน์นายสันติศักดิ์ เพชรอาวุธนายพงค์เทพ ช่วยนาคนายจักรรินทร์ อินทวงศ์นายสมพร พงค์ทองเมืองนายสมเกียรติ พรหมทองนายปรึกษา ชัยวิชิตนายณรงค์ศักดิ์ ตรีชัยนายทวีศักดิ์ สุดวิลัยนายอรุณศักดิ์ ชูแก้วนางสาวอุทัยวรรณ เครือจันทร์ | ประธานสภาฯรองประธานสภาฯส.อบต. หมู่ที่ 1ส.อบต. หมู่ที่ 1ส.อบต. หมู่ที่ 2ส.อบต. หมู่ที่ 3ส.อบต. หมู่ที่ 5ส.อบต. หมู่ที่ 5ส.อบต. หมู่ที่ 6ส.อบต. หมู่ที่ 6ส.อบต. หมู่ที่ 7ส.อบต. หมู่ที่ 7ส.อบต. หมู่ที่ 8ส.อบต. หมู่ที่ 8เลขานุการสภาฯผู้ช่วยเหลืองานสภาฯ | ไพรสุริยันต์ ชำนาญกิจอัมรินทร์ ใจดีสุพรชัย แผ่นศิลาอนันต์ ไกรนรา -- --สันติศักดิ์ เพชรอาวุธพงค์เทพ ช่วยนาคจักรรินทร์ อินทวงศ์สมพร พงค์ทองเมืองสมเกียรติ พรหมทองปรึกษา ชัยวิชิตณรงค์ศักดิ์ ตรีชัยทวีศักดิ์ สุดวิลัย อรุณศักดิ์ ชูแก้วอุทัยวรรณ เครือจันทร์ |  |

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
|  1. | นายภิชากร อริรัตน์ | ส.อบต.หมู่ที่ 3 | ภิชากร อริรัตน์ |  |

-2-

**ผู้ลาการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
|  **1.** | นายเจริญ พรหมรักษ์ | ส.อบต.หมู่ที่ 2 | เจริญ พรหมรักษ์ | **---** |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **รายชื่อ** | **ตำแหน่ง** | **ลงชื่อ** | **หมายเหตุ** |
| 1.2.3.4. | นายสุจิต ชำนาญกิจนายสุพจน์ สังข์ทองนายอดุลย์ ชนะพลนายสุวรรณรัตน์ บุญทอง | นายก อบต.รองนายกรองนายกเลขานุการนายกฯ | สุจิต ชำนาญกิจสุพจน์ สังข์ทองอดุลย์ ชนะพลสุวรรณรัตน์ บุญทอง |  |

**เริ่มประชุมเวลา** 10.00 น.

**ระเบียบวาระการประชุม**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

สมัยสามัญ สมัยที่ 2 ครั้งที่ 1 ประจำปี 2561 เมื่อวันพุธที่ 9 พฤษภาคม 2561

**ระเบียบวาระที่ ๓ เรื่องเสนอเพื่อทราบ**

1. เรื่อง โครงการ ”มือถือเก่าไป ชีวิตใหม่มา เพื่อมอบหนังสือให้ศูนย์พัฒนาเด็กเล็ก**”**
2. เรื่อง เทศบาลตำบลท่ายางได้จัดงานทอดผ้าป่าสามัคคี เพื่อจัดซื้อที่ดินขยายเขตถนนสี่แยกท่ายาง

**ระเบียบวาระที่ ๔ เรื่องเสนอเพื่อพิจารณา**

๔.๑ เรื่องพิจารณาให้ความเห็นชอบแผนพัฒนาท้องถิ่นสี่ปี (พ.ศ.2561 - 2564) ฉบับเพิ่มเติมเปลี่ยนแปลง ครั้งที่ 3/2561

**ระเบียบวาระที่ ๕ เรื่องอื่น ๆ (ถ้ามี)**

-- เมื่อเวลา ๑0.๐๐ น. นายอรุณศักดิ์ ชูแก้ว เลขานุการสภา ฯ ได้ให้สัญญาณเข้าห้องประชุม เพื่อตรวจสอบองค์ประชุม ปรากฏว่าครบองค์ประชุม จึงได้เชิญประธานสภาฯ จุดธูป เทียน บูชาพระรัตนตรัย กล่าวเปิดการประชุมและดำเนินการประชุมตามระเบียบวาระ ดังนี้

 3. ระเบียบ….

-3-

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ นายไพรสุริยันต์ ชำนาญกิจ ได้กล่าวทักทายที่ประชุม และแจ้งว่าวันนี้เป็นการประชุมสภา สมัยวิสามัญ สมัยที่ 1 ครั้งที่ 1 ประจำปี 2561 อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภา

ท้องถิ่น พ.ศ. 2547 จึงขอเปิดการประชุมในครั้งนี้ สำหรับวันนี้ได้มี

สมาชิกหมู่ที่ 2 นายเจริญ พรหมรักษ์ ได้ลาป่วย เนื่องจากหมอนัดรักษาตัวต่อเนื่องที่โรงพยาบาลมหาราชนครศรีธรรมราช

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

ประธานสภาฯ . ขอเชิญ เลขานุการสภาฯ ได้อ่านรายงานการประชุมครั้งที่ผ่านมา สมัยสามัญ สมัยที่ 2 ครั้งที่ 1/๒๕61 เมื่อวันที่ 9 พฤษภาคม ๒๕61.

 เพื่อให้ที่ประชุมพิจารณารับรอง

เลขานุการสภาฯ .นายอรุณศักดิ์ ชูแก้ว เลขานุการสภาฯ ได้อ่านรายงานการประชุมสภาสมัยสามัญ สมัยที่ 2 ครั้งที่ 1 ประจำปี พ.ศ. 2561 เมื่อวันที่ 9 พฤษภาคม 2561 เพื่อให้ที่ประชุมมีมติรับรอง ครบถ้วนตามระเบียบวาระ

ที่ประชุม ที่ประชุมมีมติ รับรองไม่มีการแก้ไข

 รับรอง 11 เสียง

 ไม่รับรอง - เสียง

 งดออกเสียง 1 เสียง

**ระเบียบวาระที่ ๓ เรื่องเสนอเพื่อทราบ**

ประธานสภาฯ ขอเชิญท่านนายก อบต.ได้แจ้งเรื่องเพื่อทราบ

นายก อบต. กระผมมีเรื่องที่จะแจ้งให้ที่ประชุมทราบ จำนวน 2 เรื่องด้วยกัน คือ

 1. เรื่อง โครงการ”มือถือเก่าไป ชีวิตใหม่มา เพื่อมอบหนังสือให้ศูนย์พัฒนาเด็กเล็ก โดยให้องค์กรปกครองส่วนท้องถิ่นทุกแห่งเข้าร่วมโครงการ โดยรับบริจาคตั้งแต่บัดนี้ไปจนถึงวันที่ 31 สิงหาคม 2561 และตอนนี้ อบต.กำลังตั้งตู้รับบริจาค จึงขอความร่วมมือสมาชิกทุกท่านช่วยประชาสัมพันธ์ให้ประชาชนทราบด้วย โดยเอาโทรศัพท์เก่าที่ไม่ใช้แล้วมาบริจาคได้ที่ อบต. ซึ่งทางจังหวัดได้แจ้งขยายเวลาไปจนถึง วันที่ 30 กันยายน 2561 ครับ

 2. เรื่อง เทศบาลตำบลท่ายางได้จัดงานทอดผ้าป่าสามัคคี เพื่อจัดซื้อที่ดินขยายเขตถนนสี่แยกท่ายาง โดยเขาได้บอกบุญเรามา ตั้งเป็นกองๆละ1,099 บาท จึงอยากขอความร่วมมือเพื่อนสมาชิกคนละเล็กคนละน้อยตามกำลังศรัทธาเพื่อสมบททุนให้กับเทศบาลตำบลท่ายางครับ

 . ระเบียบ...

 -4-

**ระเบียบวาระที่ 4 เรื่องเสนอเพื่อพิจารณา**

**4.1 เรื่องพิจารณาให้ความเห็นชอบแผนพัฒนาท้องถิ่นสี่ปี (พ.ศ. 2561-2564) เพิ่มเติมเปลี่ยนแปลง ครั้งที่ 3 /2561**

ประธานสภาฯ ด้วยคณะผู้บริหารได้เสนอญัตติร่างแผนพัฒนาท้องถิ่นสี่ปี (พ.ศ. 2561 - 2564) เพิ่มเติมเปลี่ยนแปลง ครั้งที่ 3/2561 เพื่อให้สภาพิจารณาให้ความเห็นชอบ จึงขอเชิญท่านนายกฯได้เสนอต่อที่ประชุม ขอเชิญครับ

นาย อบต. แจ้งว่าตามระเบียบของทางราชการของกรมฯที่แจ้งมา จึงๆแล้วที่ผมได้เสนอเข้าสภาฯในวันนี้ ซึ่งแผนของเรามันมีอยู่เดิมแล้วเมื่อก่อนเราจะใส่ไว้ในปีไหนก็ได้ในเมื่อเรามีความพร้อมในปีงบประมาณไหนเราสามารถดึงเอามาใช้ได้ แต่ตอนนี้ตามแผนเราต้องใส่ไว้ให้ตรงกับปีงบประมาณที่เราต้องใช้ แล้วใช้ไปประมาณเท่าไหร่ เช่นถนนเส้นหนึ่งมี 300 เมตร แต่เราสามารถก่อสร้างได้ 200 เมตร เราก็ต้องใส่ไว้ 200 เมตร และเราต้องแยกให้ตรงกับแบบแผน ว่างานไหนอยู่ในแบบแผนไหน ซึ่งผมขอทำความเข้าใจและอธิบายเกี่ยวกับแบบแผนต่างๆดังนี้ 1. แบบ ผ.01 หมายถึง อปท.ดำเนินการเอง

2. แบบ ผ.02 อปท.อุดหนุนหน่วยงานอื่นๆ

 3. แบบ ผ.03 ขอประสานกับ อบจ

 4. แบบ ผ.05 โครงการที่ขอประสานในแผนพัฒนาจังหวัด รวมทั้งใช้เสนอของบประมาณจากหน่วยงานราชการ รัฐวิสาหกิจ องค์กรมหาชนโดยตรงก็ได้

 5. แบบ ผ.08 รายละเอียดครุภัณฑ์ที่จัดซื้อในโครงการต่างๆ ตามแบบ

 โดยมีรายละเอียด ดังนี้

 **ยุทธศาสตร์จังหวัดที่ 4 ศูนย์กลางการกระจายสินค้าและโลจิสติกชั้น นำ ของภูมิภาคได้มาตรฐานลดต้นทุนเพิ่มประสิทธิภาพการคมนาคม**

 **และการ ขนส่ง ยุทธศาสตร์การพัฒนาของ อปท.ในเขตจังหวัดที่ 4**

 **การพัฒนาโครงสร้างพื้นฐาน**

**ยุทธศาสตร์ที่ 1 การพัฒนาโครงสร้างพื้นฐาน**

 **1.1 แผนงานเคหะและชุมชน**

 จำนวน 1 โครงการ งบประมาณ 100,000 บาท (รายละเอียดปรากฏตามเอกสาร) **ตามแบบ ผ.03**

**ยุทธศาสตร์ที่ 1 การพัฒนาโครงสร้างพื้นฐาน**

* 1. แผนงาน...

**-5-**

 **1.1 แผนงานเคหะและชุมชน**

จำนวน 7 โครงการ งบประมาณ 48,100,000 บาท (รายละเอียดตามเอกสาร) **ตามแบบ ผ.05**

**ยุทธศาสตร์จังหวัดที่ 5 การพัฒนาสังคมแห่งการเรียนรู้และภูมิปัญญาเพื่อสร้างคุณภาพของคนนครศรีธรรมราช**

**ยุทศาสตร์การพัฒนา อปท.ในเขตจังหวัเที่ 3 สังคมและคุณภาพชีวิต**

 **ยุทธศาสตร์ที่ 2 พัฒนาทรัพยากรมนุษย์และสังคม**

 **2.1 แผนงานการศึกษา**

จำนวน 20 โครงการ งบประมาณ 1,129,648 บาท (รายละเอียดตามเอกสาร) **ตามแบบ ผ01**

**ยุทธศาสตร์จังหวัดที่ 5 การพัฒนาสังคมแห่งการเรียนรู้และภูมิปัญญาเพื่อสร้างคุณภาพของคนนครศรีธรรมราช**

**ยุทศาสตร์การพัฒนา อปท.ในเขตจังหวัดเที่ 3 การพัฒนาสังคมและคุณภาพชีวิต**

**ยุทธศาสตร์ที่ 2 พัฒนาทรัพยากรมนุษย์และสังคม**

 **2.2 แผนงานสาธารณสุข**

**จำนวน 1 โครงการ งบประมาณ 100,000 บาท รายละเอียดปรากฏตามเอกสาร) ตามแบบ ผ.01**

**ยุทธศาสตร์จังหวัดที่ 5 การพัฒนาสังคมแห่งการเรียนรู้และภูมิปัญญาเพื่อสร้างคุณภาพของคนนครศรีธรรมราช**

**ยุทศาสตร์การพัฒนา อปท.ในเขตจังหวัเที่ 3 การพัฒนาสังคมและคุณภาพชีวิต**

 **ยุทธศาสตร์ที่ 2 พัฒนาทรัพยากรมนุษย์และสังคม**

 **2.1 แผนงานการศาสนาวัฒนธรรมและนันทนาการ**

จำนวน 1 โครงการ งบประมาณ 100,000 บาท (รายละเอียดตามเอกสาร) **ตามแบบ ผ.02**

**ยุทศาสตร์จังหวัดที่ 3 การจัดการทรัพยากรธรรมชาติ น้ำ การใช้พลังงานสะอาดสิ่งแวดล้อมและพลังงานมีประสิทธิภาพเพิ่มพื้นที่สีเขียว**

 **ยุทธศาสตร์การพัฒนา อปท. ในเขตจังหวัดที่ 2 การพัฒนาทรัพยากร**

 **ธรรมชาติ**

**ยุทธศาสตร์ที่ 4 การพัฒนาด้านทรัพยากรธรรมชาติสิ่งแวดล้อมและพลังงาน**

 **4.2 แผนงานการเกษตร**

 **จำนวน...**

**-6-**

จำนวน 1 โครงการ งบประมาณ 100,000 บาท (รายละเอียดตามเอกสาร) **ตามแบบ ผ.01**

**ยุทธศาสตร์จังหวัดที่ 5 การพัฒนาสังคมแห่งการเรียนรู้และภูมิปัญญาเพื่อสร้างคุณภาพของคน**

**ยุทศาสตร์การพัฒนา อปท.ในเขตจังหวัดที่ 2 การพัฒนาการบริหารจัดการองค์กรภายใต้ระบบธรรมมาภิบาล**

 **ยุทธศาสตร์ที่ 5 การเมืองและการบริหารองค์กร**

 **5.1 แผนงานบริหารงานทั่วไป**

จำนวน 3 โครงการ งบประมาณ 1,200,000 บาท (รายละเอียดปรากฏตามเอกสาร) **ตามแบบ ผ 01**

 **บัญชีครุภัณฑ์**

**1. แผนงานบริหารทั่วไป จำนวน 13 โครงการ แผนงานเคหะและชุมชน จำนวน 2 โครงการ แผนงานการศึกษา จำนวน 16โครงการ แผนงาน บริหารงานคลัง จำนวน 5 โครงการ รวมทั้งสิ้น 36 โครงการ งบประมาณ 699,600 บาท**

รายละเอียดปรากฏตามเอกสาร) **ตามแบบ ผ.08**

จากการจัดทำแผนพัฒนาท้องถิ่นสี่ปื (พ.ศ.2561 -2564 ) เพิ่มเติมเปลี่ยนแปลงครั้งที่ 3 /2561 ฉบับนี้ ผมได้ลงพื้นที่เพื่อทำประชาคมหมู่บ้านและประชาคมตำบลครบทุกหมู่บ้าน เพื่อให้ถูกต้องตามขั้นตอนและกระบวนการ โดยได้ผ่านความเห็นชอบมาทั้งหมดและนำเสนอต่อสภาเพื่อพิจารณาให้ความเห็นชอบต่อไป

ประธานสภาฯ ไม่ทราบว่าเพื่อสมาชิกท่านใดจะอภิปรายซักถามหรือไม่

ที่ประชุม ไม่มีใครอภิปรายหรือซักถาม

ประธานสภาฯ ต่อไปเป็นการขอมติที่ประชุมเห็นชอบให้เพิ่มเติมแผนพัฒนาสี่ปี

 (พ.ศ. 2561-2564) ฉบับเพิ่มเติมเปลี่ยนแปลง ครั้งที่ 3 /2561 หรือไม่

ที่ประชุม ที่ประชุมมีมติ เห็นชอบ

 เห็นชอบ 11 เสียง

 ไม่เห็นชอบ - เสียง

 งดออกเสียง 1 เสียง

**ระเบียบวาระที่ 5 เรื่องอื่น ๆ**

ประธานสภาฯ เปิดโอกาสให้ที่ประชุมได้สอบถาม และนำเสนอเรื่องอื่นๆ

นายอนันต์ ไกรนรา กระผมขอสอบถามท่านนายก เนื่องจากถนนลูกรังหลายสายในพื้นที่ หมู่ที่ 1

 ถูกน้ำ...

-7-

 ถูกน้ำกัดเชอะทำให้ถนนถูกตัดขาด ชำรุดไม่สามารถใช้การได้ จึงขอฝากท่านผู้บริหารช่วยดูแลให้ด้วยครับเนื่องจากชาวบ้านได้รับความเดือดร้อน

นายอัมรินทร์ ใจดี กระผมขอคุยปัญหานิดหนึ่ง เนื่องจากเป็นปัญหาที่เกี่ยวโยงกับเพื่อนสมาชิกทุกคนด้วย เรื่องการกู้เงินเนื่องจากผู้กู้ซึ่งกระผมไม่ขอเอ๋ยนามได้กู้เงินกับธนาคารเพื่อการเกษตรสหกรณ์การเกษตร สาขาทุ่งใหญ่ และทางผู้กู้ไม่ชำระหนี้และขาดการติดต่อกับธนาคารมาหลายเดือนแล้ว ตามข้อตกลงร่วมกัน ซึ่งกระผมได้เป็นผู้ค้ำประกันบุคคลดังกล่าว ดังนั้นกระผมจึงขอฝากท่านประธานสภาฯ ช่วยไกล่เกลี่ยให้ด้วยก่อนที่ศาลจะประกาศขายทอดตลาดหลักทรัพย์ของกระผมซึ่งเป็นที่ดิน น.ส.๓.ก เลขที่ดิน 577 จำนวน 9 ไร่ เศษ เพราะตอนนี้ทางธนาคารบอกว่าเดือนกันยายน นี้จะขายทอดตลาด ถ้าจะยับยั้งได้เราต้องไกล่เกลี่ยและคนที่จะไกล่เกลี่ยได้ก็คือกระผม ผอ.กองคลัง และจำเลย แต่ตอนนี้ยังไม่มีการไกล่เกลี่ยและติดต่อกลับไป ผมเองไม่อยากขึ้นศาลเพราะค่าใช้จ่ายมันเยอะ ถ้าขึ้นศาล ผอ.กองคลัง จะมีความผิดด้วย และ ส.อบต.ทุกท่าน จะต้องไปเป็นพยานให้กับกระผมด้วย จึงขอฝากท่านประธานสภาฯ ช่วยไกล่เกลี่ยให้ด้วย ครับ

นายอนันต์ ไกรนรา กระผมขอฝากท่านนายก ซึ่งชาวบ้านฝากถามมาว่าประปาสายควนแตระ หมู่ที่ 1 ตอนนี้ชำรุดชาวบ้านได้รับความเดือดร้อน

 ประธานสภาฯ กระผมขอฝากท่านนายก จำนวน 2 เรื่อง 1. ชาวบ้านฝากถามมา เรื่องการจัดซื้อขยะซึ่งช่วงนี้ขาดการซื้อมาหลายเดือนแล้ว 2. เรื่องไฟส่องทางตามสี่แยก สามแยก เพราะช่วงนี้ชำรุดไปหมดแล้ว ซึ่งชาวบ้านได้รับความเดือดร้อน

นายก อบต. ตอบข้อซักถาม ของ นายอนันต์ ไกรนรา ส.อบต.หมู่ที่ 1 ถ้าเกิดได้รับความเดือดร้อนผมขอให้เพื่อนสมาชิดทำหนังสือแจ้งร้องทุกข์มา เพื่อใช้เป็นหลักฐานตรวจสอบได้ เพราะช่วงนี้เกิดฝนตกหนักมาก ขอฝากเพื่อนสมาชิกช่วยดูแลในพื้นที่ตนเองด้วยหากได้รับความเดือดร้อนให้ทำหนังสือร้องทุกข์มาได้เลย

ประธานสภาฯ ตอบข้อร้องทุกข์ของ นายอัมรินทร์ ใจดี ส.อบต.หมู่ที่ 3 กระผมขอฝากเพื่อนสมาชิกให้พิจารณาด้วยครับขอให้เอาใจเขามาใส่ใจเรา ผมเชื่อว่าเรื่องนี้สามารถแก้ไขได้ มีปัญหาอะไรก็ขอให้ปรึกษาหารือกันปัญหาทุกอย่างมีทางออกเสมอ และผมจะไกล่เกลี่ยให้อีกครั้งหนึ่ง เพราะถ้ามีปัญหาก็จะเดือดร้อนกันไปหมดเพราะเราะได้ทำข้อตกลงร่วมกัน

นายก อบต. ตอบข้อซักถาม นายอนันต์ ไกรนรา ส.อบต.หมู่ที่ 1 เรื่องนี้กระผมอยาก

ให้เพื่อนสมาชิกไปทำความเข้าใจกับชาวบ้านด้วย ซึ่งช่วงนี้ผมได้ลงพื้นที่

 ให้เพื่อน...

-8-

 ไปทุกวัน เพราะช่วงนี้กำลังดำเนินการอยู่ ขอให้ประสานชาวบ้านว่าตอนนี้เรากำลังดำเนินการอยู่ตามขั้นตอนและจะดำเนินการให้แล้วเสร็จอีกไม่นานครับ

นายก อบต. ตอบข้อซักถาม ประธานสภาฯ เรื่องรถจัดซื้อขยะผมจะประสานให้ครับ

 ส่วนเรื่องไฟส่องทางผมไม่แน่ใจว่าจุดไหนที่เป็นของการไฟฟ้า ฯ เดิม คือเราต้องเช็คทุกจุด ซึ่งผมจะไปดูให้อีกทีครับ และจะประสานกองช่างลงพื้นที่ดูให้อีกทีหนึ่ง และผมคิดว่าสมาชิกแต่ละหมู่บ้านน่าจะรู้ดี เพราะเป็นผู้นำกองช่างลงพื้นที่ดำเนินการเอง

ประธานสภาฯ ไม่ทราบสมาชิกท่านใดมีข้อซักถามอีกหรือไม่

ที่ประชุม ไม่มี

ประธานสภา ฯ กล่าวขอบคุณทุกท่าน ที่มาประชุมโดยพร้อมเพรียงกันในวันนี้ สำหรับวันนี้ ขอเลิกประชุม

**เลิกประชุมเวลา** 14.00 น.

 (ลงชื่อ) อรุณศักดิ์ ชูแก้ว ผู้จดรายงานการประชุม

 (นายอรุณศักดิ์ ชูแก้ว)

 เลขานุการสภาองค์การบริหารส่วนตำบลกุแหระ

 (ลงชื่อ) ไพรสุริยันต์ ชำนาญกิจ ผู้รับรองรายงานการประชุม

 ( นายไพรสุริยันต์ ชำนาญกิจ )

 ประธานสภาองค์การบริหารส่วนตำบลกุแหระ

 **ตรวจรับรองรายงานการประชุม**

 (ลงชื่อ) คณะกรรมการตรวจรายงานการประชุม

 ( นายภิชากร อริรัตน์ )

 (ลงชื่อ) คณะกรรมการตรวจรายงานการประชุม

 ( นายสมพร พงค์ทองเมือง )

 (ลงชื่อ) คณะกรรมการตรวจรายงานการประชุม

 ( นายปรึกษา ชัยวิชิต )

 (ลงชื่อ) คณะกรรมการตรวจรายงานการประชุม

 ( นายสันติศักดิ์ เพชรอาวุธ )

 รับรองสำเนาถูกต้อง

 (นายไพรสุริยันต์ ชำนาญกิจ)

 ประธานสภาองค์การบริหารส่วนตำบลกุแหระ